يسوع الناصرى ، المعروف كمان باسم يسوع المسيح ، فى المسيحيه ، شخصية محوريه بتعتقد معظم الكنايس المسيحيه انه ابن الله و الله المتجسد.المسيح شخصية مهمة فى كتير من الأديان التانيه .اليهودية بترفض الادعاء بأن يسوع هو المسيح وتجسيد الله.يسوع بن مريم و انه كلمة الله و بيعتبر نبى من الرسل العظام و مولود بمعجزة من العدرا مريم بس بتختلف مع المسيحيه فى ان المسيح ابن الله و الله المتجسد.
المصادر الرئيسيه للمعلومات عن حياة وتعاليم يسوع هى الاناجيل الكنسيه الاربعه الموجوده فى كتاب العهد الجديد ، و إن كان فيه باحثين بيقولو ان النصوص التانيه (زى إنجيل لوقا) ، هي كمان مصادر للمعلومات عن يسوع التاريخى.
العدرا مريم، فى المسيحيه، ام يسوع ابنة يواقيم و امها هى السيدة حنة . اعظم القديسات عند المسيحيين اللى بيلقبوها بـ"ستنا" و "ام الرب". بشرها الروح القدس بحملها المخلص يسوع الرب له المجد . كانت مخطوبه جوزيف النجار و كانت بنت عم اليصابات ام يوحنا المعمدان. شافت صلب ابنها بعد ما شاركت فى خدمته. المسيحيين قدسوها دايماً على مر التاريخ و اتحكت عنها حكايات كتيره و بتكرمها الكنايس الكاتوليكيه و الارتودوكسيه اعظم تكريم لكن ماهياش موضوع عباده. الارتودوكس و الكاتوليك بيختلفو فى المبالغه فى تقديسها زى الاعتقاد فى ولادتها من غير دنس و بإنها فضلت عدرا طول حياتها، و ان اللى اتسمو اخوات يسوع فى الانجيل كانو ولاد خال و ان جسمها اترفع للسما بعد وفاتها.